Lî-hói

Lî-hói (裏海, Azerbaijan-ngî: Xəzər dənizi, Pô-sṳ̂-ngî: دریای مازندران/دریای خزر‎, Ngò-lò-sṳ̂-ngî: Каспийское море, Kazakh-ngî : Каспий теңізі, Turkmen-ngî : Hazar deňizi) vi-yî Â-chû lâu Êu-chû kâu-kie, he sṳ-kie sông mien-chit chui-thai ke fûng-pit nui-liu̍k súi thí, thùng-sṳ̀ ya-he sṳ-kie sông chui-thai ke fù phok yî-khi̍p nui-liu̍k hói. Lî-hói ke mien-chit yû 37 van 1000 phìn-fông kûng-lî (put pâu-koat Garabogazköl Vân), thí-chit vì 7 van 8200 li̍p fông kûng-lî, chui-chhṳ̂m chhú yû 1,025 metres (3,360 ft), phìn-kiûn Chhṳ̂m-thu vì 187 metres (610 ft). Lî-hói he yit-ke nui liù fù, mò liù chhut khiéu, pûn tô-ke koet-kâ fàn-phàu, sî-pet ke koet-kâ he Ngò-lò-sṳ̂, sî-mien he Azerbaijan, nàm-mien he Iran, tûng-nàm he Turkmenistan, tûng-pet vì Kazakhstan. Lî-hói ya-he hâm súi fù, hói chiak fù, ngièn-pún vì kú Thi-chûng-hói ke yit phu-fûn. Kú-thoi Lî-hói ke yèn-ngan kî-mìn ngin-vì Lî-hói he hói-yòng, khó-nèn he yîn-vì kì ke súi hàn hâm, yì-chhiâ khon hí-lòi mò piên mò chi. Lî-hói ke yàm thu thai-yok vì 1.2%, vì phìn-kiûn hói-súi yàm thu ke sâm fûn chṳ̂-yit. Li̍t-sṳ́ Thi-lî Vùn-fa Kau-yuk Kín-tiám Kîn-chi Ngìn-khiéu Hàng-chṳn Sa-fi Kâu-thûng